কামিল গ্রাবারা
কামিল মিয়েচিসুয়াভ গ্রাবারা (পোলীয়: Kamil Grabara, পোলীয় উচ্চারণ: [kˈamil ɡrabˈara]; জন্ম: ৮ জানুয়ারি ১৯৯৯; কামিল গ্রাবারা নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ডেনীয় ক্লাব কোপেনহেগেন এবং পোল্যান্ড জাতীয় দলের হয়ে গোলরক্ষক হিসেবে খেলেন। ২০১৪ সালে, গ্রাবারা পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২২ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।